P R O J E K T L I GJ

Nr.\_\_\_\_\_/2017

PËR

STATISTIKAT ZYRTARE[[1]](#footnote-1)

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

**Neni 1**

Objekti

Objekti i këtij ligji është rregullimi i mënyrës së marrjes, organizimit, nxjerrjes dhe shpërndarjes së statistikave zyrtare në Republikën e Shqipërisë.

**Neni 2**

Përkufizime dhe shkurtime

1. Për qëllim të këtij ligji, termat e mëposhtëm kanë këto kuptime:

a) “Statistika”, të dhëna të përftuara nga përpunimi i të dhënave për të karakterizuar dukuri kolektive në një popullatë të dhënë.

b) “Statistika zyrtare”, informacioni sasior dhe përfaqësues për situatën ekonomike, sociale dhe mjedisore në Shqipëri, i prodhuar nga INSTAT-i dhe informacioni i prodhuar nga agjencitë statistikore, në kuadr të programit të statistikave zyrtare.

c) “Prodhues të statistikave zyrtare”, INSTAT-i dhe agjencitë statistikore, të autorizuara të prodhojnë dhe t publikojnë statistika zyrtare sipas programit të statistikave zyrtare.

ç) “Sistemi Kombëtar Statistikor” përbëhet nga prodhuesit e statistikave zyrtare që ushtrojnë aktivitet brenda Republikës së Shqipërisë, të cilat mbledhin, përpunojnë dhe publikojnë statistika zyrtare sipas programit të statistikave zyrtare.

d) “Koordinimi i Sistemit Kombëtar Statistikor”, sinkronizimi dhe integrimi i metodave, klasifikimeve, përkufizimeve dhe koncepteve të tjera të miratuara ndërkombëtarisht përmes prodhuesve të statistikave zyrtare, për të siguruar zbatimin cilësor dhe të suksesshëm të programit të statistikave zyrtare.

dh) “Programi i statistikave zyrtare”, programi i statistikave zyrtare, i miratuar nga Kuvendi Republikës së Shqipërisë.

e) “Popullatë”, bashkësia e njësive statistikore.

ë) “Njësi statistikore”, institucioni ose personi fizik a juridik ose familja apo njësia ekonomike që, sipas këtij ligji, është i detyruar të japë të dhëna për prodhuesit e statistikave zyrtare të autorizuara sipas programit të statistikave zyrtare.

f) “Prodhim i statistikave”, të gjitha veprimtaritë e nevojshme për përgatitjen, mbledhjen, ruajtjen, përpunimin, përmbledhjen, analizën, interpretimin dhe shpërndarjen e të dhënave statistikore.

g) “Shpërndarja”, vënia në dispozicion e statistikave zyrtare për përdoruesit, pavarësisht nga forma dhe mjetet e përdorura, duke siguruar mbrojtjen e të dhënave konfidenciale.

gj) “Agjenci statistikore”, autoriteti publik, përveç Institutit të Statistikave, i autorizuar sipas programit të statistikave zyrtare, për të ndërmarrë veprimtari për prodhimin e statistikave zyrtare.

h) “Veprimtari tjetër statistikore”, veprimtaria statistikore që nuk është përfshirë në programin e statistikave zyrtare;

i) “Të dhëna konfidenciale”, të dhënat, të cilat lejojnë identifikimin e njësive statistikore, duke zbuluar kështu të dhëna individuale;

j) “Vrojtim statistikor”, mbledhja e karakteristikave të një popullate të caktuar nëpërmjet kampionimit për të vlerësuar karakteristikat e saj, bazuar në metodologjinë statistikore;

k) “Cens”, vrojtimi i çdo njësie statistikore në të gjithë territorin e Republikës së Shqipërisë, në një kohë të caktuar, të cilat janë të detyruara të përgjigjen sipas ligjit;

l) “Të dhëna administrative”, të dhënat e mbledhura nga ose për llogari të institucioneve qendrore dhe vendore, për qëllime administrative, në përputhje dhe në zbatim të akteve ligjore e nënligjore mbi të cilat mbështetet veprimtaria e tyre.

ll) “Metadata”, të dhënat dhe çdo dokumentacion tjetër që përshkruan të dhënat statistikore dhe proceset statistikore në një mënyrë të standardizuar, duke siguruar informacion mbi burimin e të dhënave, metodologjinë, përkufizimet, klasifikimet dhe cilësinë e të dhënave.

m) “Regjistra statistikorë”, bazat e të dhënave të mbledhura nga njësitë statistikore të përdorura vetëm për qëllime statistikore.

n) “Aktivitet statistikor”, çdo aktivitet që rregullohet nga ky ligj, programi i statistikave zyrtare apo ligje të veçanta që rregullojnë censet.

1. Në këtë ligj:

a) “INSTAT-i” është Instituti i Statistikave;

b) “Programi” nënkupton programin e statistikave zyrtare.

**Neni 3**

Censet

Çdo cens përfshihet në program, por realizimi i tij rregullohet me ligj të veçantë.

**Neni 4**

Parimet e statistikave zyrtare

Për të siguruar cilësinë e statistikave zyrtare dhe besueshmërinë e publikut në to, prodhuesit e statistikave zyrtare udhëhiqen nga parimet e Kodit të Praktikës së Statistikave Evropiane. Organizimi dhe zbatimi i programit udhëhiqen nga parimet e mëposhtme:

a) “Paanshmëria”, që nënkupton mënyrën objektive dhe të pavarur të prodhimit të statistikave, të lira nga çdo presion politik ose i grupeve të tjera të interesuara, veçanërisht lidhur me përzgjedhjen e teknikave, përkufizimeve dhe metodologjisë më të mirë të përshtatshme për të arritur objektivat e vendosur. Ajo nënkupton disponueshmërinë e statistikave me një vonesë sa më të vogël për të gjithë përdoruesit.

b) “Besueshmëria”, që është karakteristikë e statistikave për të reflektuar sa më të besueshëm që të jetë e mundur realitetin, të cilin ato janë parashikuar të përfaqësojnë. Ajo nënkupton përdorimin e kritereve shkencore për zgjedhjen e burimeve, metodave dhe procedurave.

c) “Pavarësia profesionale”, që do të thotë se statistikat duhet të zhvillohen, t prodhohen dhe t shpërndahen në mënyrë të pavarur, veçanërisht për sa i takon zgjedhjes së teknikave, përkufizimeve, metodologjive dhe burimeve të të dhënave, kohës dhe formës s shpërndarjes, pa trysninë e grupeve politike, grupeve të interesit apo autoriteteve shtetërore.

ç) “Përkatësia”, që është mbledhja e të dhënave që kufizohet në atë çfarë është e nevojshme për arritjen e rezultatit të kërkuar.

d) “Kosto efektiviteti”, që është përdorimi më i mirë i mundshëm i të gjitha burimeve të disponueshme dhe kufizimi i barrës së atyre që përgjigjen. Puna dhe kostoja që kërkon prodhimi i statistikave duhet të jenë në përpjesëtim me rëndësinë e rezultatit të kërkuar.

dh) “Konfidencialiteti statistikor”, që është mbrojtja e të dhënave që lidhen me njësi statistikore të veçanta, të cilat janë marrë direkt për qëllime statistikore ose indirekt nga burime administrative ose të tjera kundër çdo shkeljeje të së drejtës së konfidencialitetit. Ajo nënkupton parandalimin e përdorimit jostatistikor të të dhënave të marra dhe zbulimin e paligjshëm.

e) “Transparenca”, që është e drejta e atyre që përgjigjen të kenë informacion mbi bazën ligjore, qëllimin për të cilin janë kërkuar të dhënat dhe masat mbrojtëse të marra.

ë) “Rëndësia”, e cila ka të bëjë me shkallën në të cilën statistikat plotësojnë nevojat aktuale dhe të mundshme të përdoruesve.

f) “Saktësia”, e cila i referohet vlerësimeve më të përafërta ndaj vlerave reale të panjohura.

g) “Koha”, e cila i referohet periudhës mes vlefshmërisë së informacionit dhe ngjarjes apo dukurisë që ajo përshkruan.

gj) “Përpikëria”, e cila ka të bëjë me vonesën ndërmjet datës së nxjerrjes së statistikave dhe asaj të parashikuar për t’u nxjerrë këto statistika.

h) “E drejta e hyrjes” dhe “qartësia”, të cilat u referohen kushteve dhe mënyrave, përmes të cilave përdoruesit mund të marrin, t përdorin dhe t interpretojnë të dhënat.

i) “Krahasueshmëria”, e cila i referohet masës së ndikimit të dallimeve në konceptet e aplikuara statistikore, mjetet matëse dhe procedurat e krahasimit të statistikave mes zonave gjeografike, fushave sektoriale apo kohës së kapërcyer;

j) “Koherenca”, e cila i referohet përshtatshmërisë të të dhënave për t’u kombinuar besueshëm në mënyra dhe përdorime të ndryshme.

**Neni 5**

Publikimi i të dhënave statistikore zyrtare

1. Statistikat zyrtare sigurojnë të dhëna sasiore, përfaqësuese dhe të besueshme për publikun e gjerë, Kuvendin, Këshillin e Ministrave, institucione të tjera publike, organizata ekonomike, të biznesit dhe ato shoqërore, institucionet kërkimore dhe akademike, median, në shkallë vendore, kombëtare dhe ndërkombëtare. Ato reflektojnë realitetin dhe shpërndahen në mënyrë të paanshme.

2. Të dhënat e nevojshme për të vlerësuar cilësinë e statistikave zyrtare, në veçanti, metodat e përdorura për nxjerrjen e statistikave dhe parimet e zbatuara janë të disponueshme për publikun.

3. Autoritetet shtetërore dhe grupet e tjera të përmendura në shkronjën “c”, të nenit 4, duhet të respektojnë parimet e përshkruara në nenin 4 dhe nuk u lejohet të ndikojnë mbi personelin e prodhuesve të statistikave zyrtare në kryerjen e detyrave të tyre.

**Neni 6**

Programi i statistikave zyrtare

1. Programi përcakton strategjinë e zhvillimit të statistikave zyrtare dhe Sistemit Kombëtar Statistikor për periudhën pesëvjeçare, duke synuar përmbushjen e kërkesave të përdoruesve për statistika cilësore.

1. Programi përgatitet nga INSTAT-i në bashkëpunim me agjencitë statistikore, duke marrë në konsideratë opinionin e Këshillit të Statistikave.
2. Agjencitë statistikore i dërgojnë INSTAT-it propozimet dhe qëndrimet përkatëse brenda fushës dhe kompetencës së tyre, jo më vonë se data 31 mars të vitit parardhës të vitit në të cilin hyn në fuqi programi.

4. Kuvendi miraton programin, me propozimin e INSTAT-it, i cili mbulon periudhën e pesë viteve kalendarike dhe botohet në “Fletoren zyrtare”.

**Neni 7**

**Përmbajtja e programit**

1. Programi përmban aktivitetet statistikore të cilat janë në funksion të zbatimit të strategjisë dhe prioriteteve sipas pikës 1, të nenit 6, të këtij ligji.
2. Programi përfshin të paktën:

a) përshkrimin e objektivave zhvillimore të statistikave zyrtare;

b) përshkrimin e aktiviteteve statistikore kryesore për secilën fushë, frekuencën dhe nivelin e përputhshmërisë me standarded ndërkombëtare;

c) institucionet përgjegjëse për furnizimin me të dhëna administrative, si dhe institucionet përgjegjëse për prodhimin dhe shpërndarjen e statistikave zyrtare;

ç) analizën e burimeve financiare dhe njerëzore të nevojshme për përmbushjen e aktiviteteve;

d) analizën e risqeve dhe problemeve të pritshme.

**Neni 8**

**Plani vjetor**

1. Plani vjetor shërben për zbatimin e programit dhe përfshin një vit kalendarik.
2. Plani vjetor përgatitet sipas një formati të caktuar nga INSTAT-i në bashkëpunim me agjencitë statistikore.

1. Agjencitë statistikore i dërgojnë INSTAT-it propozimet për hartimin e planit vjetor sipas fushës dhe kompetencave të tyre, jo më vonë se data 31 maj e vitit që i paraprin vitit kalendarik të cilin përfshin plani vjetor.

1. Pasi e ka diskutuar dhe pasi ka marrë mendimin paraprak nga Këshilli i Statistikave, projektplani vjetor dorëzohet pranë Këshillit të Ministrave jo më vonë se data 1 dhjetor e vitit që i paraprin vitit kalendarik të cilin përfshin projektdokumenti.
2. Plani vjetor miratohet nga Kuvendi brenda një muaji nga data e paraqitjes së tij nga Këshilli i Ministrave dhe botohet në “Fletoren zyrtare”.

**Neni 9**

**Përmbajtja e Planit vjetor**

1. Plani vjetor përmban:

a) listën e aktiviteteve statistikore që do të kryhen dhe afatet kohore për këto aktivitete;

b) analizën e risqeve dhe problemeve të pritshme;

c) regjistrat statistikorë që duhen krijuar, zhvilluar apo mirëmbajtur.

2. Plani vjetor mund të përmbajë edhe iniciativa mbi rishikimet e prioriteteve, si dhe reduktimin e ngarkesës si për njësitë statistikore ashtu dhe prodhuesit e statistikave zyrtare.

**Neni 10**

**Sistemi Kombëtar Statistikor**

1. Sistemi Kombëtar Statistikor përbëhet nga prodhuesit e statistikave zyrtare, të cilët janë:

a) Instituti i Statistikave dhe zyrat statistikore rajonale në varësi të tij;

b) Agjencitë statistikore.

1. Agjencitë statistikore zhvillojnë, prodhojnë dhe shpërndajnë statistika zyrtare të cilat lidhen me fushën e kompetencave të parashikuara në legjislacionin për organizimin dhe funksionimin e tyre si dhe në përputhje me parimet e statistikave zyrtare, të përcaktuara në këtë ligj.

3. Sistemi Kombëtar Statistikor përfaqësohet nga Drejtori i Përgjithshëm i INSTAT-it.

Neni 11

**Koordinimi i Sistemit Kombëtar Statistikor**

1. Sistemi Kombëtar Statistikor koordinohet nga INSTAT-i për të siguruar që të gjithë prodhuesit e statistikave zyrtare përdorin standardet, konceptet, përkufizimet, klasifikimet dhe metodologjitë statistikore, të miratuara nga Kombet e Bashkuara dhe Eurostat-i, aty ku është e mundur.
2. INSTAT-i është përgjegjës për koordinimin e Sistemit Kombëtar Statistikor në lidhje me të gjitha aktivitetet në vend për zhvillimin, prodhimin dhe shpërndarjen e statistikave zyrtare.
3. Përgjegjësia koordinuese e INSTAT-it shtrihet në të gjithë prodhuesit e statistikave zyrtare, përgjegjës për zhvillimin, prodhimin dhe shpërndarjen e ztatistikave zyrtare sipas programit.

4. INSTAT-i është përgjegjës për koordinimin e programimit dhe raportimit statistikor, monitorimit të cilësisë, metodologjive, transmetimit të të dhënave dhe komunikimit mbi veprimtaritë e Sistemit Kombëtar Statistikor për të gjithë vendin.

**Neni 12**

**Veprimtaria koordinuese e INSTAT**

1. Veprimtaria koordinuese për Sistemin Kombëtar Statistikor nga INSTAT përfshin:

a) bashkëpunimin me prodhuesit e statistikave zyrtare për projektimin dhe zbatimin e programit;

b) sigurimin e uniformitetit të metodologjisë së përdorur gjatë kryerjes së vrojtimeve statistikore;

c) sigurimin e mbështetjes teknike, në mënyrë që veprimtaria statistikore të përputhet me standardet ndërkombëtare;

ç) pjesëmarrjen në proceset e krijimit dhe zhvillimit të sistemeve të të dhënave administrative, për tu përdorur për qëllime statistikore;

d) përfaqësimin e Sistemit Kombëtar Statistikor në Sistemin Statistikor Europian dhe organizatat ndërkombëtare, si dhe mbajtjen e marrëdhënieve me institutet kombëtare të statistikave të vendeve të tjera.

1. Për koordinimin e Sistemit Kombëtar Statistikor sipas nenit 11, të këtij ligji, INSTAT-i duhet:

a) të kërkojë çdo 4 muaj nga agjencitë statistikore paraqitjen e raporteve periodike dhe informacion për ecurinë e detyrave të caktuara në program si dhe të monitorojë procedurat për nxjerrjen e statistikave, të përshtatura nga çdo agjenci statistikore dhe nga çdo institucion qendror ose vendor;

b) të japë mendim për çdo vrojtim statistikor përpara fillimit të tij, duke u bazuar në parimet e statistikave zyrtare:

c) të përgatitë projektprogramin pesëvjeçar dhe planet vjetore operacionale për Sistemin Kombëtar Statistikor;

ç) të përgatitë raportin vjetor për ecurinë e Sistemit Kombëtar Statistikor;

d) të organizojë dhe të kryesojë çdo 6 muaj takime të zgjeruara këshillimore me drejtuesit e strukturave, që ndjekin çështjet e prodhimit të statistikave zyrtare në agjencitë statistikore, për çështje të interesave profesionale dhe, një herë në vit, për diskutimin e realizimit të programit, problemet dhe veprimet e nevojshme për përmirësimin e tij;

dh) të publikojë në faqen e internetit, jo më vonë se data 20 dhjetor, një kalendar të hollësishëm të datave në të cilat do të shpërndahen statistikat zyrtare të prodhuara nga Sistemi Kombëtar Statistikor për vitin pasardhës;

e) të hartojë, të negociojë e të nënshkruajë memorandume mirëkuptimi me të gjitha agjencitë statistikore dhe me mbajtësit e të dhënave administrative, duke përfshirë organizimet e punës dhe detyrimet dypalëshe për nxjerrjen e statistikave zyrtare sipas programit;

ë) me kërkesë të agjencive statistikore, të hartojë kriteret e aftësitë profesionale të kandidatëve për punonjs të strukturave brenda kompetencës së tyre, që merren me prodhimin e statistikave zyrtare;

f) të ketë njësi të veçanta brenda strukturës organizative të institucionit në mbështetje të drejtorit të Përgjithshëm për qëllimin e koordinimit të Sistemit Kombëtar Statistikor dhe cilësisë statistikore që prodhon ky sistem;

g) të drejtojë dhe t administrojë Qendrën e Trajnimit Statistikor.

**Neni 13**

**Instituti i Statistikave (INSTAT)**

1. INSTAT-i është prodhuesi kryesor i statistikave zyrtare në Republikën e Shqipërisë. Misioni i tij është të prodhojë statistika asnjëanëse, transparente dhe të përditësuara, të cilat ndihmojnë në gjykimin e përdoruesve mbi proceset e zhvillimit e transformimit në fushat ekonomiko-sociale brenda vendit.
2. INSTAT-i është përgjegjës:

a) për t’i paraqitur Këshillit të Statistikave programin;

b) për të siguruar zbatimin e programit;

c) për të siguruar se statistikat në program janë zhvilluar, prodhuar dhe shpërndarë sipas parimeve të parashikuara në këtë ligj;

ç) për të siguruar se të dhënat e kërkuara për programin janë mbledhur, përpunuar, shpërndarë dhe depozituar, duke përdorur praktikën më të mirë profesionale, përfshirë parimet shkencore dhe etikat profesionale;

d) për të dhënë ndihmën profesionale në interpretimin e drejtë të statistikave zyrtare dhe për të nxitur rolin dhe kuptimin e statistikave në Shqipëri;

dh) për të siguruar se statistikat zyrtare janë bërë të disponueshme në baza paanësie për të gjithë përdoruesit e interesuar;

e) për të vendosur në statistikat zyrtare të gjitha përkufizimet statistikore, klasifikimet dhe nomenklaturat, në përputhje me konceptet dhe klasifikimet ndërkombëtare, aty ku është e mundur;

ë) për të përditësuar informacionin mbi të gjitha marrëdhëniet e agjencive statistikore shqiptare me agjencitë ndërkombëtare, për çështjet që kanë lidhje me statistikat zyrtare shqiptare, të ditës ose në perspektivë dhe për të udhëhequr përfaqësimin statistikor shqiptar në ato marrëdhënie kur kërkohet dhe në rastet ku implikimet ndikojnë një sërë agjencish statistikore shqiptare;

f) për të krijuar, mirëmbajtur dhe përditësuar çdo regjistër statistikor;

g) për të ndërmarrë ose për të kontribuar në analizat dhe veprimtaritë kërkimore shkencore, në të cilat statistikat zyrtare janë të dhëna të rëndësishme;

gj) për të ndërmarrë çdo veprimtari tjetër për përmbushjen e përgjegjësive e të detyrave, siç janë përcaktuar në këtë ligj.

**Neni 14**

**Statusi dhe financimi i INSTAT-it**

1. INSTAT-i është person juridik publik i pavarur.
2. Struktura organizative e INSTAT-it miratohet me vendim të Kuvendit sipas propozimit të drejtorit të Përgjithshëm të INSTAT-it.
3. Organet drejtuese të INSTAT-it janë:

a) Drejtori i Përgjithshëm;

b) Bordi drejtues.

4. Nëpunësit e INSTAT-it, specialistët dhe drejtuesit gëzojnë statusin e nëpunësit civil, ndërsa për punonjësit e tjerë zbatohen dispozitat e Kodit të Punës.

Rekrutimi i nëpunësve të INSTAT-it kryhet sipas rregullave të përcaktuara në ligjin nr.152/2013, “Për nëpunësin civil”, t ndryshuar.

5. INSTAT-i financohet nga buxheti i shtetit, si dhe nga të ardhurat e tjera të ligjshme, të cilat regjistrohen në sistemin unik të thesarit.

1. INSTAT-i mban dhe përdor të ardhurat e krijuara nga shërbimet statistikore, donacionet dhe sponsorizimet vetëm për:

a) zhvillimin e infrastrukturës prodhuese statistikore të institucionit;

b) shtesën dhe përmirësimin e produkteve statistikore sipas nevojave të përdoruesve;

c) rritjen dhe përmirësimin e kapaciteteve profesionale të stafit të INSTAT-it dhe t agjencive të tjera statistikore;

ç) financimin e shpenzimeve të QTS-s;

d) kryerjen e kërkimeve shkencore, studimeve e analizave;

dh) shpërblimin e punonjësve të INSTAT-it të angazhuar në këto procese.

7. Të ardhurat që do të përdoren për qëllimet e parashikuara në pikën 6, të këtij neni, dhe masa e shpërblimit të punonjësve të angazhuar miratohen nga bordi drejtues, duke u bazuar në kriteret e meritokracisë, përgjegjshmërisë dhe angazhimit.

**Neni 15**

**Drejtori i Përgjithshëm**

1. Drejtori i Përgjithshëm është organi më i lartë drejtues i INSTAT-it, pavarësia profesionale e të cilit garantohet nga ky ligj.
2. Drejtori i Përgjithshëm emërohet nga Kuvendi, me propozimin e Këshillit të Ministrave pas një procedure të hapur dhe publike përzgjedhëse.

1. Procedura publike e rekrutimit kryhet nga Këshilli i Ministrave. Mënyra e kryerjes së kësaj procedure, afatet e njoftimit dhe kriteret për vlerësimin e kandidatëve përcaktohen me vendim të Këshillit të Ministrave.

Pas kryerjes së procedurës, Këshilli i Ministrave i propozon Kuvendit jo më pak se tri kandidatura të përzgjedhura, duke i shoqëruar me të gjithë dokumentacionin administrativ të procesit.

1. Drejtori i Përgjithshëm i INSTAT-it emërohet për një periudhë pesëvjeçare, me të drejtë riemërimi vetëm një herë.

1. Kandidati për Drejtorin e Përgjithshëm të INSTAT-it duhet të plotësojë këto kritere:
2. Të jetë shtetas shqiptar;
3. Të ketë zotësi të plotë për të vepruar;
4. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;

ç) Ndaj tij të mos jetë marrë masë disiplinore e largimit nga institucionet e administratës publike;

1. Të ketë gradën shkencore “Doktor” në shkencat ekonomike ose ekzakte;

dh) Të ketë përvojë pune për një periudhë jo më pak se 10 vjet;

1. Të zotërojë gjuhën angleze.

1. Drejtori i Përgjithshëm i INSTAT-it shkarkohet nga Kuvendi, bazuar në propozimet e Këshillit të Ministrave, vetëm kur përmbushen një a më shumë nga këto raste:

a) Shkelje e etikës profesionale;

b) shkelje të rënda administrative dhe/ose shpërdorim detyre;

c) për shkaqe sëmundjeje, gjë që e bën të paaftë për të kryer funksionet e ngarkuara për më shumë se gjashtë muaj;

ç) kur dënohet nga gjykata me vendim të formës së prerë për kryerjen e një vepre penale.

**Neni 16**

**Roli dhe detyrat e drejtorit të Përgjithshëm**

1. Drejtori i Përgjithshëm kujdeset për të siguruar pavarësinë profesionale të institucioneve brenda Sistemit Kombëtar Statistikor dhe drejton strategjinë e zhvillimit të tij.
2. Drejtori i Përgjithshëm vepron në mënyrë të pavarur profesionalisht për përmbushjen e veprimtarive statistikore si dhe nuk kërkon apo merr udhëzime nga institucionet qeveritare, njësi të tjera publike qendrore ose vendore për përmbushjen e këtyre detyrave.
3. Drejtori i Përgjithshëm drejton veprimtarinë koordinuese të aktiviteteve statistikore të prodhuesve brenda Sistemit Kombëtar Statistikor, sipas parashikimit të neneve 10, 11 dhe 12, të këtij ligji.
4. Drejtori i Përgjithshëm është përgjegjës për zbatimin e udhëzimeve dhe standardeve të parashikuara në nenin 19/b, të këtij ligji, vetëm për INSTAT-in.

1. Drejtori i Përgjithshëm është përgjegjës t’i paraqesë Këshillit të Statistikave raporte të shkurtra 4-mujore për ecurinë në zbatimin e programit.
2. Drejtori i Përgjithshëm harton një raport vjetor për funksionimin e Sistemit Kombëtar Statistikor, duke përfshirë një raport mbi arritjet e programit, për t’ia paraqitur Këshillit të Statistikave, Këshillit të Ministrave dhe Kuvendit dhe e bën të disponueshëm për publikun.
3. Drejtori i Përgjithshëm vendos mbi proceset, metodat statistikore, standardet dhe procedurat, si dhe mbi përmbajtjen, afatet dhe format e shpërndarjes së statistikave zyrtare të prodhuara nga INSTAT-i, sipas propozimit të bordit drejtues.

1. Drejtori i Përgjithshëm përgatit propozime mbi strukturën organizative të INSTAT-it dhe ia paraqet Kuvendit për miratim.
2. Drejtori i Përgjithshëm përfaqëson INSTAT-in në marrëdhëniet me të tretët.

1. Drejtori i Përgjithshëm drejton Komisionin Kombëtar për Nomenklaturën.

11. Drejtori i Përgjithshëm zbaton detyra të tjera që përcaktohen me vendim të Kuvendit, duke respektuar dispozitat e këtij ligji.

**Neni 17**

**Bordi drejtues**

1. Bordi drejtues është organ drejtues i INSTAT-it i cili ka për detyrë të përcaktojë strategjinë e zhvillimit të institucionit dhe të miratojë planet për zbatimin e buxhetit e mënyrën e shpërndarjes së të ardhurave të tij.
2. Bordi drejtues përbëhet nga nëpunësit civilë të nivelit më të lartë të strukturës organizative të INSTAT-it, por jo më të ulët se niveli i mesëm drejtues sipas ligjit nr.152/2013, “Për nëpunësin civil”, t ndryshuar.
3. Drejtori i Përgjithshëm është kryetar i bordit drejtues.
4. Në mbledhjen e parë të tij, bordi drejtues zgjedh zëvendëskryetarin e bordit drejtues, i cili drejton mbledhjen në mungesë të drejtorit të Përgjithshëm.
5. Me miratimin e bordit drejtues, drejtori i Përgjithshëm mund t’i delegojë një pjesë të detyrave të tij zëvendëskryetarit të bordit drejtues vetëm për anën menaxheriale të INSTATit.

**Neni 18**

**Mbledhjet e Bordit Drejtues**

1. Mbledhjet e bordit drejtues thirren me nismën e drejtorit të Përgjithshëm ose me kërkesën e 1/3 së anëtarëve të bordit drejtues.
2. Bordi drejtues mblidhet të paktën katër herë në vit dhe mbledhja është e vlefshme kur në të merr pjesë të paktën 50% e numrit të anëtarëve.
3. Bordi drejtues i merr vendimet me shumicë të thjeshtë. Në rast se votimi është i barabartë, atëher prevalon vota e drejtorit të Përgjithshëm.
4. Në votim nuk lejohet abstenimi.
5. Për çdo mbledhje mbahet procesverbal, i cili nënshkruhet nga të gjithë anëtarët e pranishëm në mbledhje. Vendimet e marra nënshkruhen nga drejtori i Përgjithshëm dhe sekretari i drejtorit të Përgjithshëm.
6. Strukturat mbështetëse të bordit drejtues, të cilat mbulojnë detyrën e sekretariatit, caktohen nga drejtori i Përgjithshëm.
7. Anëtarët e bordit drejtues shpërblehen për pjesëmarrjen në mbledhje. Masa e shpërblimit të tyre caktohet me vendim të veçantë të Këshillit të Ministrave.

**Neni 19**

**Detyrat e bordit drejtues**

Bordi drejtues ka për detyrë:

a) të vendosë mbi përmbajtjen e projektprogramit dhe planit vjetor për zbatimin e tij, duke marrë në konsideratë opinionet e Këshillit të Statistikave;

b) t’i propozojë drejtorit të Përgjithshëm nxjerrjen e udhëzimeve dhe standardeve për t’u zbatuar nga institucionet e Sistemit Kombëtar Statistikor për të siguruar cilësinë në zhvillimin, prodhimin dhe shpërndarjen e statistikave zyrtare si dhe t monitoroj zbatimin e tyre;

c) t’i propozojë Kuvendit përditësimin vjetor të programit;

ç) të miratojë programet strategjike e zhvillimore dhe rregulloret për administrimin e përgjithshëm të INSTAT-it;

d) të diskutojë projektstrukturën organizative dhe përshkrimet e punës së stafit të INSTAT-it;

dh) të diskutojë projektbuxhetin e INSTAT-it dhe t miratojë mënyrën e shpërndarjes e t administrimit të të ardhurave të krijuara nga institucioni, sipas piks 7, t nenit 14, t këtij ligji;

e) të miratojë listën e shërbimeve dhe tarifat përkatëse të ofruara nga INSTAT-i për aktivitete statistikore jashtë programit;

ë) të hartojë rregulloren e funksionimit të tij.

**Neni 20**

**Statusi dhe përbërja e Këshillit të Statistikave**

1. Këshilli i Statistikave është bord këshillimor i përbërë nga njohës të fushës së statistikave, i cili harton propozime për institucionet publike dhe drejtorin e Përgjithshëm në lidhje me strategjitë e zhvillimit të statistikave zyrtare si dhe për të siguruar që programi pasqyron nevojat prioritare të përdoruesve për informacion statistikor.
2. Këshilli i Statistikave përbëhet nga njëmbëdhjetë anëtarë, të cilët emërohen nga Kuvendi, duke u bazuar në interesat profesionale për statistikat zyrtare si përdorues statistikash, si dhe në përvojën mbi metodat statistikore, proceset e krijimit të të dhënave ose për shkak të përfshirjeve të tjera në prodhimin e statistikave.

1. Anëtarët e Këshillit të Statistikave janë përdorues të statistikave zyrtare dhe përfaqësues të:

a) Kuvendit (1 anëtar);

b) Bankës së Shqipërisë (1 anëtar);

c) Ministrisë së Financave dhe Ekonomisë (1 anëtar);

ç) përdoruesve kryesorë të statistikave zyrtare (2 anëtarë);

d) botës akademike (2 anëtarë);

dh) shoqërisë civile (1 anëtar);

e) Bashkimit të Dhomave të Tregtisë dhe Industrisë së Shqipërisë (1 anëtar);

ë) përfaqësues të medias (1 anëtar);

f) Drejtorit të Përgjithshëm të INSTAT-it.

1. Anëtari, përfaqësues i Kuvendit, propozohet nga komisioni që mbulon çështjet e ekonomisë në Kuvend.

1. Anëtarët e Këshillit të Statistikave, sipas shkronjave “b”, “c”, dhe “e”, të pikës 3, të ktij neni propozohen nga titullarët e këtyre institucioneve.
2. Anëtarët e Këshillit të Statistikave, sipas shkronjave “ç”, “dhe “ë”, të pikës 3 të ktij neni, propozohen nga Këshilli i Ministrave.
3. Anëtarët e Këshillit të Statistikave caktohen për një mandat pesëvjeçar, duke synuar që datat e mbarimit të këtij afati për çdo anëtar të jenë të shpërndara gjatë periudhës pesëvjeçare. Anëtarët kanë të drejtë riemërimi jo më shumë se një herë.
4. Anëtarët e Këshillit të Statistikave mund të shkarkohen nga Kuvendi kur kryejnë një ose disa nga shkeljet e mëposhtme:

a) Mungojnë më shumë se tre herë dhe në mënyrë të përsëritur në mbledhje;

b) Ndeshin konflikte interesi me interesat e INSTAT-it dhe/ose agjencive të tjera statistikore;

c) Për shkaqe sëmundjesh fizike ose mendore, gjë që i bën të paaftë për të kryer funksionet e ngarkuara;

ç) Kur dënohen nga gjykata me vendim të formës së prerë për kryerjen e një vepre penale;

d) Kur lirohen nga pozicioni dhe nuk mund të përfaqësojnë më institucionin në Këshill.

1. Pas shkarkimit të anëtarit ose lirimit të tij, Kuvendi miraton vendimin përkatës për zëvendësimin e tij.
2. Këshilli i Statistikave zgjedh kryetar të Këshillit një nga anëtarët e tij, i cili nuk është përfaqësues i institucioneve publike. Emërimi i kryetarit hyn në fuqi pas miratimit nga Kuvendi.
3. Drejtori i Përgjithshëm merr pjesë në mbledhje, por nuk ka të drejtë vote për çështje që ndeshin konflikt interesi me të.

12. Rregulla më të hollësishme për kriteret dhe procedurat e përfaqësimit, përzgjedhjes, emërimit e shkarkimit të anëtarëve, rregullat e funksionimit dhe masa e shpërblimit të anëtarëve të Këshillit të Statistikave miratohen me vendim të Këshillit të Ministrave.

**Neni 21**

**Mbledhja e Këshillit të Statistikave**

1. Këshilli i Statistikave mblidhet, të paktën, tre herë në një vit kalendarik.
2. Kuorumi përbëhet nga, të paktën, shtatë anëtarë të Këshillit.

3. Sekretariati i Këshillit të Statistikave sigurohet nga INSTAT-i.

**Neni 22**

Roli dhe detyrat e Këshillit të Statistikave

1. Këshilli i Statistikave këshillon dhe mbështet INSTAT-in në rolin e tij për të siguruar se programi është hartuar në përputhje me parimet themelore të Kombeve të Bashkuara për statistikat zyrtare. Për të plotësuar këtë rol, përveç veprimtarive të tjera, të përcaktuara në këtë ligj, ai kryen detyrat e mëposhtme:

a) Jep mendim dhe këshilla për projektprogramin, ndryshimet e tij dhe, nëpërmjet drejtorit të Përgjithshëm e paraqet për propozim në Kuvend;

b) Jep mendim për planin vjetor të INSTAT-it për zbatimin e programit;

c) Vlerëson raportin vjetor të drejtorit të Përgjithshëm për zbatimin e programit dhe ecurinë e Sistemit Kombëtar Statistikor, sipas pikës 6, të nenit 16, të këtij ligji;

ç) Shqyrton raportet e shkurtra katërmujore të ecurisë në zbatimin e programit, të paraqitura nga drejtori i Përgjithshëm;

d) Kujdeset për zbatimin e parimeve statistikore dhe jep këshilla për sigurimin e zbatimit të tyre.

1. Këshilli i Statistikave, për të përmbushur rolin e tij:

a) diskuton drejtpërdrejt me drejtuesit e strukturave, që merren me statistikat në ministri dhe agjencitë e tjera statistikore për çështje që kërkojnë mbështetjen ose veprimin e agjencive, për të siguruar që çdo statistikë zyrtare të përmbushë standardet profesionale;

b) përgatit ose dorëzon raporte që kërkojnë vendimin e këtij këshilli për të siguruar që çdo statistikë zyrtare të përmbushë standardet profesionale;

c) kërkon vlerësim, llogaritje ose kontroll të pavarur nga ekspertë të jashtëm për një fushë të caktuar të statistikave zyrtare. Kostoja për këto veprimtari do të mbulohet nga buxheti i INSTAT-it.

**Neni 23**

**Komisioni Kombëtar për Nomenklaturën**

1. Komisioni Kombëtar për Nomenklaturën kryen përditësimin dhe përshtatjen e klasifikimeve statistikore ekonomike dhe sociale, në përputhje me klasifikimet statistikore evropiane dhe ndërkombëtare.
2. Ngritja, përbërja, rregullat e funksionimit dhe masa e shpërblimit të anëtarëve të Komisionit Kombëtar për Nomenklaturën përcaktohen me vendim të Këshillit të Ministrave.

**Neni 24**

**Agjencitë statistikore dhe institucionet e tjera publike**

1. Agjencitë statistikore janë institucionet publike, të autorizuara të kryejnë aktivitete statistikore sipas programit.
2. Institucionet publike fitojnë mandatin e agjencisë statistikore dhe bëhen pjesë e Sistemit Kombëtar Statistikor vetëm pas miratimit të programit ose ndryshimeve të tij, ku pasqyrohen detyrat dhe përgjegjësitë e tyre në lidhje me prodhimin e statistikave zyrtare.

1. Të gjitha agjencitë statistikore:

a) i japin INSTAT-it çdo të dhënë dhe informacion të kërkuar për prodhimin e statistikave zyrtare dhe monitorimin e funksionimit të Sistemit Kombëtar Statistikor;

b) përmbushin të gjitha detyrimet e përcaktuara në program;

c) njoftojnë INSTAT-in për kontaktet e tyre me agjencitë ndërkombëtare, për çështje që lidhen me statistikat dhe raportimet mbi tregues statistikorë në institucionet ndërkombëtare;

ç) publikojnë përpara datës 20 dhjetor një kalendar të hollësishëm të datave në të cilat do të shpërndahen statistikat zyrtare të prodhuara nga ata për vitin pasardhës.

1. Nuk do të bëhet asnjë pagesë nga INSTAT-i për çdo lloj detyre të ndërmarrë nga agjencitë e tjera, në lidhje me pikën 3, të këtij neni.
2. INSTAT-i vihet në dijeni dhe jep mendim paraprak për çdo vrojtim dhe aktivitet statistikor, duke përfshirë dhe ato që janë jashtë programit, të cilat do të ndërmerren nga çdo agjenci statistikore ose institucion publik qendror apo vendor.
3. Drejtuesit e agjencive statistikore dhe personeli që merret me prodhimin e statistikave zyrtare veprojnë në mënyrë të pavarur profesionalisht gjatë zhvillimit, prodhimit dhe shpërndarjes së statistikave zyrtare si dhe duhet të zbatojnë metodologjitë dhe udhëzimet e përcaktuara nga drejtori i Përgjithshëm i INSTAT-it.

7. Të gjitha institucionet publike janë të detyruara të njoftojnë INSTAT-in për çdo projektakt ligjor të propozuar për miratim në Këshillin e Ministrave apo Kuvend, i cili ndikon në mënyrë të drejtpërdrejtë ose të tërthortë në veprimtarinë statistikore që ushtrohet në Republikën e Shqipërisë.

**Neni 25**

**Qendra e Trajnimit Statistikor**

1. Në varësi të INSTAT-it krijohet Qendra e Trajnimit Statistikor (në vazhdim QTS).
2. QTS-ja ka për qëllim rritjen e kapaciteteve profesionale të statisticienëve dhe përdoruesve, si dhe për të ndihmuar veprimtarinë kërkimore shkencore në fushën e statistikave.
3. INSTAT-i, nën cilësinë e koordinatorit të Sistemit Kombëtar Statistikor, administron QTS-n dhe përgatit programet e duhura mësimore, duke synuar rritjen e besueshmërisë së publikut në statistikat zyrtare nëpërmjet rritjes së kapaciteteve profesionale të stafit të institucioneve prodhuese të statistikave në Republikën e Shqipërisë, njohurive statistikore te përdoruesit e tyre, studentët si dhe çdo person tjetër i interesuar.

1. QTS-ja e ushtron veprimtarinë në bashkëpunim të ngushtë me Shkollën e Administratës Publike (ASPA) në përputhje me nenin 8, të ligjit nr.152/2013, “Për nëpunësin civil”, t ndryshuar.

5. Veprimtaria e QTS-s mbulohet nga buxheti i INSTAT-it, donatorët dhe nga çdo e ardhur tjetër e ligjshme.

**Neni 26**

**Programet mësimore**

1. QTS-ja, në bashkëpunim me ASPA-n, ofron trajnime dhe njohuri të thelluara në fushën e prodhimit statistikor me qëllim që:

a) të garantohet formimi i duhur i statisticienëve për pozicionin specifik brenda organikës së institucioneve të Sistemit Kombëtar Statistikor;

b) t’u ofrojë njohuri paraprake kandidatëve që kërkojnë të ngjisin shkallët e karrierës brenda Sistemit Kombëtar Statistikor;

c) të promovojë interes te studentët për fushën e statistikave;

ç) të lehtësojë kushtet dhe t stimulojë veprimtarinë kërkimore nga bota akademike dhe shkencore.

1. Personat e interesuar pr të marr pjesë në aktivitetet trajnuese, të cilët janë jashtë sistemit të nëpunësit civil ose nuk janë punonjës të institucioneve prodhues të statistikave zyrtare, detyrohen të paguajnë një tarifë përkatëse, të miratuar nga bordi drejtues.

3. Tarifat e përmendura në pikën 2, të këtij neni, mblidhen nga INSTAT-i dhe administrohen nga institucioni vetëm për zhvillimin e veprimtarisë së QTS-s.

Neni 27

Të drejtat dhe detyrimet e njësive statistikore

1. Njësitë statistikore, të kërkuara për të siguruar të dhëna për nxjerrjen e statistikave zyrtare brenda programit, njoftohen për qëllimin dhe synimin e vrojtimit, për të drejtat dhe detyrimet e tyre dhe masat që duhet të merren për të siguruar konfidencialitetin statistikor.

2. Njësitë statistikore, të kërkuara për të dhënë njoftim për programin, si: ndërmarrjet, institucionet, personat fizikë dhe juridikë, do t’i japin të dhënat e kërkuara, tërësisht dhe me vërtetësi, INSTAT-it ose agjencive të tjera statistikore, të përmendura në program. Të dhënat do të sigurohen pa pagesë, në formën dhe kohën e kërkuar.

**Neni 28**

Konfidencialiteti

1. Të dhënat e nxjerra nga burimet e disponueshme publikisht nuk do të vlerësohen konfidenciale.
2. Të dhënat e mbledhura, të përpunuara dhe të ruajtura për nxjerrjen e statistikave zyrtare trajtohen si konfidenciale nga INSTAT-i, agjencitë statisikore dhe çdo organizatë ose person i caktuar prej tyre, kur këto të dhëna bëjnë që njësitë statistikore të identifikohen drejtpërdrejt ose tërthorazi, duke zbuluar të dhëna individuale, që nuk janë bërë publike për arsye të tjera. Të gjithë punonjësit e organeve/kontrolluesve, të përmendur në paragrafin e parë të kësaj pike, të cilët vihen në dijeni me të dhënat që përpunojnë gjatë ushtrimit të funksioneve të tyre, detyrohen të ruajnë konfidencialitetin e besueshmërinë edhe pas përfundimit të funksionit.
3. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshme.
4. Identifikimi i tërthortë është mundësia për të kuptuar identitetin e një njësie statistikore, me përjashtim të rastit të identifikimit të drejtpërdrejtë. Për të përcaktuar nëse një njësi statistikore është tërthorazi e identifikueshme, do të merren parasysh të gjitha masat e arsyeshme për identifikimin e njësisë statistikore në fjalë. Për mbrojtjen e identifikimit, përfshihen në total të paktën tri njësi dhe pjesa e një njësie nuk duhet të kalojë 85 për qind të totalit.
5. Të gjitha të dhënat individuale të mbledhura nga njësia statistikore për nxjerrjen e statistikave zyrtare përdoren vetëm për qëllime statistikore. Këto të dhëna botohen vetëm bashkërisht dhe nuk përdoren për të marrë ndonjë vendim administrativ, duke përfshirë këtu vendime për kontrollin fiskal ose hetime juridike.
6. E drejta e hyrjes në të dhënat konfidenciale kufizohet për personat, të cilët, gjatë kryerjes së detyrave, kontribuojnë në nxjerrjen e statistikave zyrtare. E drejta e hyrjes shtrihet në masën që për këto të dhëna është e nevojshme për nxjerrjen e statistikave në fjalë. E drejta e hyrjes për qëllime kërkimore-shkencore kufizohet në përputhje me pikën 7, të këtij neni.
7. E drejta e hyrjes në të dhënat konfidenciale për projekte kërkimore-shkencore mund të jepet nga drejtori i Përgjithshëm i INSTAT-it për një periudhë të kufizuar, duke siguruar se të dhënat nuk lejojnë identifikimin e drejtpërdrejtë. Marrësi duhet të nënshkruajë një kontratë me INSTAT-in, sipas së cilës:

a) sigurohet se rezultati i parashikuar nuk u referohet njësive të identifikueshme ose nuk lejon identifikimin e tërthortë;

b) sigurohet standardi i mbrojtjes të të dhënave konfidenciale, brenda projektit të kërkimit;

c) ka një detyrim të zhdukë menjëherë të dhënat, sapo projekti përfundon, duke njoftuar me shkrim INSTAT-in për këtë veprim.

1. Statistikat zyrtare nuk mund t’u jepen përdoruesve, duke zbuluar të dhëna konfidenciale.

9. INSTAT-i dhe agjencitë statistikore marrin të gjitha masat e duhura teknike, organizative dhe të sigurimit për mbrojtjen nga çdo hyrje, zbulim ose përdorim i paligjshëm i të dhënave konfidenciale.

**Neni 29**

**Ruajtja e të dhënave të mbledhura**

1. Prodhuesit e statistikave zyrtare janë të detyruar të ruajnë të dhënat e mbledhura elektronikisht ose nëpërmjet pyetësorëve të skanuar, të paktën 10 vjet nga data e mbledhjes së tyre.
2. Me kalimin e afatit të parashikuar në pikën 1, të këtij neni, të dhënat i dërgohen Arkivit Qendror të Shtetit në përputhje me ligjin nr.9154, datë 6.4.2003, “Për arkivat”.

3. Pyetësorët letër asgjësohen jo më parë se një vit pas publikimit të statistikave zyrtare të prodhuara nëpërmjet përpunimit të këtyre të dhënave, nën mbikëqyrjen e komisionit të ngritur nga prodhuesi i statistikave zyrtare.

**Neni 30**

**E drejta e hyrjes dhe përdorimit të të dhënave administrative**

1. Të gjitha institucionet qendrore dhe vendore i japin INSTAT-it dhe agjencive të tjera statistikore të drejtën e hyrjes pa pagesë në regjistrat, skedarët e të dhënave dhe të dhënat e mbledhura, të përpunuara dhe ruajtura, sipas përgjegjësive përkatëse, në masën që është e nevojshme për nxjerrjen e statistikave zyrtare, për të shmangur ngarkesat në përgjigje për njësitë statistikore.
2. Të gjitha institucionet publike janë të detyruara të informojnë INSTAT-in për krijimin e çdo dokumentacioni të ri me të dhëna administrative apo për ndryshimin e atyre ekzistuese.
3. Të dhënat administrative të siguruara nga mbajtësit e tyre për INSTAT-in dhe agjencitë e tjera statistikore me qëllim që të përdoren për prodhimin e statistikave zyrtare duhet të shoqërohen edhe me metadatat përkatëse.

4. Mënyrat e shkëmbimit të të dhënave dhe informacionit sipas pikave 1, 2 dhe 3, të këtij neni, rregullohen me memorandumin e mirëkuptimit të nënshkruar ndërmjet INSTAT-it ose agjencive statistikore me institucionin disponues të këtij informacioni.

**Neni 31**

**Shpërndarja e statistikave**

1. Statistikat zyrtare shpërndahen në mënyrë që të gjithë përdoruesit të kenë të drejtë të menjëhershme dhe të barabartë.
2. Prodhuesit e statistikave zyrtare janë të detyruar të përcaktojnë dhe t përditësojnë kalendarin e publikimeve të treguesve statistikorë duke përcaktuar çdo datë, jo më vonë se data 20 dhjetor e vitit aktual për vitin pasardhës.
3. Kalendari i publikimeve të treguesve statistikorë duhet të jetë publik në faqen e internetit të çdo agjencie statistikore.
4. Çdo devijim nga data e përcaktuar në kalendarin e publikimeve duhet të njoftohet dhe t shpjegohet publikisht.
5. Për t’ia dhënë përdoruesit statistikat zyrtare përdoren të gjitha format e mundshme të komunikimit.
6. INSTAT-i dhe agjencitë statistikore, duke pasur në program përgjegjësitë për shpërndarjen, kërkojnë të përmbushin çdo kërkesë të çdo organizate ose individi, për të dhëna të pabotuara ose analiza të veçanta, duke respektuar parimin e konfidencialitetit statistikor.
7. Shërbimi statistikor i kryer për aktivitete jashtë programit kryhet kundrejt një tarife të paracaktuar duke u bazuar në analizën e kostos së kryerjes së këtij shërbimi.
8. INSTAT-i dhe të gjitha agjencitë statistikore, që përdorin tarifa për shërbime në shpërndarjen e të dhënave, duhet t’i publikojnë ato.

**Neni 32**

Kundërvajtjet administrative dhe gjobat

1. Në kuptim të këtij ligji, kur nuk përbëjnë vepër penale, përbëjnë kundërvajtje administrative dhe dënohen me gjobë shkeljet e mëposhtme:

a) Mospërmbushja e detyrimeve, të vendosura në pikën 2, të nenit 26, dënohet me gjobë deri n 50 000 lekë. Për rastet e përsëritura, gjobat janë nga 50 000 lekë deri në 250 000 lekë për çdo shkelje. Për shkeljet e kryera nga institucionet publike gjoba i jepet titullarit të institucionit;

b) Moszbatimi ose shkelja e kërkesave të konfidencialitetit, e përcaktuar në nenin 28, nga nëpunësi, përfshirë këtu dhe kohn kur ai ka lënë detyrën, ose nga një palë e tretë, së cilës i është dhënë e drejta për qëllime kërkimore, dënohet me gjobë nga 200 000 lekë deri në 300 000 lekë;

c) Mospërmbushja e detyrimeve, të vendosura në shkronjn “c”, t pikës 3, të nenit 24, për rastet e dërgimit të të dhënave zyrtare institucioneve ndërkombëtare pa njoftimin e INSTAT-it, dënohet me gjobë deri n 50 000 lekë. Për rastet e përsëritura, gjobat janë nga 50 000 lekë deri në 250 000 lekë për çdo shkelje. Për shkeljet e kryera nga institucionet publike gjoba i jepet titullarit të institucionit;

ç) Moszbatimi ose shkelja e kërkesave të përcaktuara në pikn 7, t nenit 24, për mosnjoftimin e përgatitjes së projektakteve, që mund të ndikojë veprimtarinë statistikore apo t pengojë transmetimin e të dhënave administrative për qëllime statistikore, përbën shkelje të rëndë disiplinore sipas legjislacionit për nëpunësin civil dhe titullari i institucionit dënohet me gjobë nga 50 000 lekë. Për rastet e përsëritura, gjobat janë nga 50 000 lekë deri në 250 000 lekë për çdo shkelje. Për shkeljet e kryera nga institucionet publike, gjoba i vendoset titullarit të institucionit.

1. Gjobat vendosen nga:

a) Drejtori i Përgjithshëm, kur të dhënat ose informacioni sipas shkronjave “a”, “c” dhe “ç”, të pikës 1, të këtij neni, duhen dërguar në INSTAT;

b) drejtuesi i agjencisë statistikore, kur të dhënat janë kërkuar nga agjencia statistikore përkatëse;

ç) drejtuesi i agjencisë statistikore, kur personi është punonjës ose ish- punonjës i agjencisë statistikore, kur të dhënat jan kërkuar sipas shkronjs “b”, të pikës 1, të këtij neni.

1. Kundër vendimit të gjobës mund të bëhet ankim tek drejtori i Përgjithshëm brenda 10 (dhjet) ditëve nga data e shpalljes ose e botimit të gjobës, i cili duhet të përgjigjet brenda 30 (tridhjet) ditëve. Kundër vendimit të drejtorit të Përgjithshëm ose kur ai nuk përgjigjet, personi i interesuar mund t’i drejtohet gjykatës brenda 30 (tridhjet) ditëve nga data e shpalljes s vendimit ose nga mospërgjigjja.
2. Të ardhurat nga gjobat derdhen 100 për qind në buxhetin e institucionit që ka vënë gjobën.

5. Procedura për vendosjen e gjobave dhe mënyra e administrimit të të ardhurave të krijuara nga ato përcaktohen me vendim të veçantë të Këshillit të Ministrave.

**Neni 33**

**Dispozita kalimtare**

1. Drejtori i Përgjithshëm, i emëruar përpara hyrjes në fuqi të këtij ligji, gëzon mandat pesëvjeçar duke filluar nga data e emërimit në këtë detyrë.
2. Anëtarët e Këshillit të Statistikave, të emëruar përpara hyrjes në fuqi të këtij ligji, gëzojnë mandatin pesëvjeçar nga momenti i emërimit të tyre në këtë detyrë, me të drejtë përsëritjeje vetëm një herë.

**Neni 34**

**Dispozita të fundit**

1. Ky ligj prevalon ndaj çdo dispozite të parashikuar në ligje të tjera, n baz t t cilave ushtrojnë veprimtarinë institucionet publike, gj q bëhet pengesë për dhënien dhe transmetimin e të dhënave administrative për qëllime statistikore.

2. Të dhënat administrative të transferuara nga mbajtësit e të dhënave tek INSTAT-i dhe/ose agjencitë e tjera statistikore duhet të sigurohen dhe t trajtohen në përputhje të plotë me nenet 28 dhe 29, të këtij ligji.

3. Ligji nr.9180, datë 5.2.2004, “Për statistikat zyrtare ~~”~~, i ndryshuar, si dhe çdo dispozitë tjetër, që bie në kundërshtim me këtë ligj, shfuqizohen.

**Neni 35**

Ky ligj hyn në fuqi 15 ditë pas botimit në “Fletoren zyrtare”.

**K R Y E T A R I**

**GRAMOZ RUÇI**

1. Ky ligj është përafruar plotësisht me:

   1. Rregulloren (KE) Nr. 223/2009 të Parlamentit Europian dhe të Këshillit, datë 11 mars 2009 “Mbi statistikat europiane, e cila shfuqizon Rregulloren (KE, Euroatom), Nr. 1101/2008 të Parlamentit Europain dhe të Këshillit mbi dërgimin e të dhënave, të cilat i nënshtrohen konfidencialitetit statistikor, Zyrës Statistikore të Komuniteteve Europiane, Rregulloren e Këshillit (KE) Nr. 322/97 Mbi Statistikat e Komunitetit dhe Vendimin e Këshillit 89/382/EEC, Euroatom për krijimin e një komisioni mbi programet statistikore të Komuniteteve Europiane”. Numri CELEX: 32009R0223, Fletorja Zyrtare e Bashkimit Europian, Seria L, Nr. 87, datë 31.3.2009, faqe 164 – 173

   2. Rregulloren (KE) Nr. 2015/759 të Parlamentit Europian dhe të Këshillit, datë 29 Prill 2015, e cila ndryshon Rregulloren (KE) Nr. 223/2009 për statistikat europiane. [↑](#footnote-ref-1)